9. ΝΟΜΟΘΕΤ. ΔΙΑΤΑΓΜΑ υπ’ αριθ. 229 Διόρθ. Ημαρτ. εν ΦΕΚ Α΄ 295 της 24  Οκτ. 1973. της 19/19 Οκτ. 1973 (ΦΕΚ Α΄ 292) Περί καθορισμού της εις χρυσόν περικτικότητος της δραχμής και της σχέσεως ταύτης προς τα ξένα συναλλάγματα. Άρθρ.1.-1.Η εις καθαρόν χρυσόν περιεκτικότης της δραχμής ορίζεται εις 0,027283755 του γραμμαρίου. 2.Η ισοτιμία της δραχμής προς το δολλάριον των Ηνωμένων Πολιτειών της Αμερικής παραμένει η αυτή ως ισχύει από της 9ης Απρ. 1953, ήτοι δραχ. 30 κατά δολλάριον. Εξουσιοδοτείται όμως η Τράπεζα της Ελλάδος, όπως, δια πράξεως του Διοικητού αυτής ανακοινουμένης δια του υπ’ αυτής εκδιδομένου κατά την παρ. 4 Δελτίου, θεσπίζη διάφορον ισοτιμίαν της δραχμής έναντι του δολλαρίου.  «Με όμοιες πράξεις του Διοικητή της Τράπεζας της Ελλάδος μπορεί να ορίζεται ότι, προκειμένου για εκτέλεση εξαγωγικών συμβάσεων που έχουν συναφθεί πριν από τον καθορισμό της νέας ισοτιμίας, η αγορά του συναλλάγματος θα γίνεται με τη νέα ισοτιμία, αλλά η διαφορά μεταξύ νέας και παλαιάς ισοτιμίας θα καταβάλλεται συνολικά ή μερικά από τη μεσολαβούσα Τράπεζα στο Δημόσιο και, προκειμένου για εκτέλεση αντίστοιχων συμβάσεων εισαγωγής βασικών ειδών διατροφής, η πώληση του αναγκαιούντος συναλλάγματος θα γίνεται με την παλαιά ισοτιμία». Το τελευταίο εδάφιο της παρ. 2 προστέθηκε ως άνω από την παρ. 1 άρθρ. 37 Νόμ. 1360/1983, τόμ. 13 σελ. 86,339. Η παρ. 2 του ίδιου άρθρου όρισε ότι το άνω εδάφιο ισχύει από 9 Ιαν. 1983. 3.Η ισοτιμία της δραχμής προς τα λοιπά ξένα νομίσματα ορίζεται υπό της Τραπέζης της Ελλάδος επί τη βάσει της σχέσεως εκάστου τούτων προς το δολλάριον των Ηνωμένων Πολιτειών της Αμερικής. 4.Η Τράπεζα της Ελλάδος θέλει εκδίδει ημερήσιον Δελτίον τιμών αγοράς και πωλήσεως ξένων συναλλαγμάτων βάσει των κατά τας διατάξεις του παρόντος άρθρου ισοτιμιών ηυξημένων ή ηλαττωμένων κατά ποσόν καλύπτον τα συνήθη τραπεζικά έξοδα και τας διαφοράς εξ ενδεχομένων διακυμάνσεων των τιμών των ξένων συναλλαγμάτων εις τας διεθνείς αγοράς. Άρθρ.2.-Το Ν.Δ. 1152/1972 «περί καθορισμού της εις χρυσόν περιεκτικότητος της δραχμής και της σχέσεως ταύτης προς τα ξένα συναλλάγματα», καταργείται. Άρθρ.3.-Η ισχύς του παρόντος άρχεται από της δημοσιεύσεως δια της Εφημερίδος της Κυβερνήσεως. 